**OBRAZLOŽENJE OPĆEG DIJELA IZMJENA I DOPUNA FINANCIJSKOG PLANA- Rektorat**

Sveučilište Josipa Jurja Strossmayera u Osijeku (u daljnjem tekstu Sveučilište) je javno visoko učilište i obrazovna ustanova koja povezivanjem znanstvenog istraživanja, umjetničkog stvaralaštva, studija i nastave razvija znanost, struku i umjetnost, priprema studente za obavljanje profesionalnih djelatnosti na temelju znanstvenih spoznaja i metoda, kao i umjetničkih vrijednosti, obrazuje znanstveni umjetnički pomladak, sudjeluje u ostvarivanju društvenih interesa studenata te promiče međunarodnu, posebice europsku, suradnju u visokom obrazovanju te znanstvenoj i umjetničkoj djelatnosti. Sveučilište osigurava unutarnju i vanjsku mobilnost studenata i nastavnika, racionalno korištenje ljudskih i materijalnih resursa, razvoj multidisciplinarnih studija te nadzor i stalni rast kvalitete, kao i konkurentnost nastavnoga, znanstvenoga, umjetničkog i stručnog rada te razvija jedinstveni informacijski i knjižnični sustav. Sveučilište ispunjava svoju ulogu kroz akademsko obrazovanje na fakultetima, sveučilišnim odjelima i Akademiji za umjetnost i kulturu, na sveučilišnim i stručnim studijima na kojima je primarna nastavna djelatnost i prijenos znanja na nove naraštaje u skladu sa zakonskim odredbama.

**PRIHODI I PRIMICI**

Prema izmjenama i dopunama financijskog plana Sveučilišta u Osijeku za razdoblje 2024. - 2026. planirana su sredstva za redovno poslovanja rektorata i stručnih službi, provođenje studijskih programa visokog obrazovanja, projekata znanstvenoistraživačke djelatnosti, stručnih projekata za gospodarstvo, te provedbu EU projekata koje se provode kroz sljedeće aktivnosti:

A 621003 - redovna djelatnost Sveučilišta u Osijeku

Aktivnost redovna djelatnost Sveučilišta u Osijeku obuhvaća plaće i materijalna prava zaposlenika koja su planirana temeljem Uputa Ministarstva financija i Ministarstva znanosti i obrazovanja i ostvaruje se preko računa državne riznice. U ovoj aktivnosti planirana su i sredstva za studentske programe iz državnog proračuna. U odnosu na planirane prihode i rashode za 2024. godinu postoji uvećanje u iznosu od 215.795 eura i sada iznosi 2.291.543 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A 622122 - Programsko financiranje javnih visokih učilišta

Aktivnost Programskog financiranja javnih visokih učilišta obuhvaća sredstva koja se Sveučilištu u Osijeku uplaćuju temeljem Ugovora o Programskom financiranju. Aktivnost je podijeljena na namjene koje su i definirane samim Ugovorom, a to su financiranje nastavne djelatnosti, financiranje znanstvene i umjetničke djelatnosti, te financiranja specifičnog profila institucije.

Planirani rashodi prema izmjenama i dopunama financijskog plana za 2024. godinu iznose 1.400.638 eura, umanjenje u odnosu na financijski plan za 2024. godinu u iznosu od -111.237 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A 621038 - Program vježbaonica visokih učilišta

Aktivnost vježbaonica visokih učilišta odnosi se na financiranje rada mentora u vježbaonicama. Rektorat Sveučilišta nema planirane prihode i rashode za 2024. godinu, 2025. i 2026. godinu. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A 621181 – Pravomoćne sudske presude

Prema uputama za izradu prijedloga financijskog plana za 2024.-2026. novina u odnosu na planiranje prethodnih razdoblja su prihodi i troškovi po ovoj aktivnosti, namijenjeni za troškove sudskih presuda u iznosu 15.000 eura za 2024. godinu, te se sukladno izmjenama i dopunama financijskog plana za 2024. godinu umanjuju u iznose 0 eura.

A 679071 - EU projekti Sveučilišta u Osijeku – iz evidencijskih prihoda

Aktivnost EU projekti Sveučilišta u Osijeku – iz evidencijskih prihoda obuhvaća EU projekte Sveučilišta koji su financirani iz EU sredstava. U ovoj aktivnosti planirana su sredstva iz izvora ostale pomoći (izvor 52) te izmjenama i dopunama financijskog plana za 2024. godinu umanjuju se i iznose 715.126 eura. Na novom podprojektu COLOURS troškovi iznose 32.902 euro za 2024. godinu.

A 679090 – redovna djelatnost Sveučilišta u Osijeku – iz evidencijskih prihoda

Aktivnost redovna djelatnost Sveučilišta u Osijeku – iz evidencijskih prihoda obuhvaća najveći dio poslovanja Sveučilišta u Osijeku uz financiranje iz programskih ugovora, posebno ako uzmemo u obzir da aktivnost A 621003 obuhvaća plaće koje se ostvaruju preko državne riznice.

Na ovoj aktivnosti prema izmjenama i dopunama planiraju se rashodi u iznosu od 1.103.315 eura prema izvorima financiranja 31, 43 i 52.

A621058 – Programi poboljšanja studentskog standarda

* Prema uputi Ministarstva znanosti i obrazovanja za poboljšanje studentskog standarda osiguran je iznos od 59.000 eura.

K679084 – OP Konkurentnost i kohezija 2014.-2020., prioritet 1 i 10

Planirani prihodi i rashodi za 2024. godinu za izvor 12 i 563 umanjuju se za -290.659 eura i iznose 926.146 eura.